Maarja Johanna Mägi

Maarja Johanna Mägi (sündinud 24. märtsil 1997 Tartus) on eesti näitleja.

Ta on aastast 2020 Vanemuise teatri draamanäitleja.

Haridus 
Ta lõpetas aastal 2020 Eesti Muusika- ja Teatriakadeemia lavakunstikooli (29. lend).

Rolle

Filmides

Apteeker Melchior

Maarja Johanna Mägi mängis naispeaosa kolmeosalises ajalooliste mängufilmide sarjas "Apteeker Melchior" (režissöör Elmo Nüganen, Melchiori rollis Märten Metsaviir). Kõigis kolmes filmis mängis ta Keterlyni osa: esimeses filmis oli ta (Gerkeks maskeerituna) apteekri õpilane, teises filmis apteekri armastatu ja kolmandas filmis apteekri naine Keterlyn Wakenstede.

Filmitrioloogia võtted toimusid aastal 2020 (juulist kuni aasta lõpuni)  ja filmid jõudsid kinodesse 2022.–2023. aasta jooksul:

 "Apteeker Melchior" (aprill 2022)
 "Apteeker Melchior. Viirastus" (august 2022)
 "Apteeker Melchior. Timuka tütar" (aprill 2023) 

Filmid põhinevad Indrek Hargla kriminaalromaanidel (sari "Kriminaalromaan vanast Tallinnast", sh "Apteeker Melchior ja Oleviste mõistatus" (2010 ja 2011), "Apteeker Melchior ja Rataskaevu viirastus" (2010), "Apteeker Melchior ja timuka tütar" (2011).

Mujal filmides
Aurora filmis "Aurora", mille režissöörid on Rain Tolk ja Andres Maimik. "Aurora" võtted toimusid ja on toimumas 2023. aasta juuli ja augusti jooksul Tallinnas, Raplamaal, Tartus ja Ida-Virumaal, sealhulgas on filmitud Saka mõisas. Film jõuab kinodesse 2024. aasta sügisel.

Lipuvere Leena rahvuslikus komöödias "Vigased pruudid" (režissöör Ergo Kuld). Filmivõtted toimusid Matsalu rahvuspargis suvel 2022 ja film jõudis kinodesse oktoobris 2023.  Film põhineb Eduard Vilde 1888. aastal valminud samanimelisel jutustusel.

Marie – "Valge vale" (lühifilm, 2022) 

Mari – "Hüvastijätt" (lühifilm, 2022)

baaridaam – "Janu" (lühifilm, 2019)

Telesarjades 
 Luise – "Luise ja Oliver"(2023)
 Liine – "Piloot"(2022)

Muusikavideodes

 Osalus Kristiina Ehini ja Silver Sepa muusikavideos "Inglisillal"
 Osalus The Lou Lous'i muusikavideos "Imposer".

Teatris

Vanemuises 
 roll lavastuses – Eduard Vilde/Tiit Palu "Side" (esietendub 30.03.2024)
roll lavastuses – Janusz Glowacki/Stanislav Moissejev – "Neljas õde" (esietendub 09.12.2023)
Hanna – Tom Stoppard/Tiit Palu "Leopoldstadt" (esietendus 16.09.2023)    
 Laura Piibeleht – Eduard Vilde/Tiit Palu "Pisuhänd 2" (2023)
 Bianca – William Shakespeare/Priit Strandberg "Tõrksa taltsutus" (2022)
ema/Sofia – Astrid Lindgren/Staffan Götestam/Tiit Palu "Vennad Lõvisüdamed" (2022)
 Punamütsike – Vennad Grimmid /Veikko Täär "Punamütsike" (2021)
 Ilona Aalgren – Hella Wuolijoki/Tiit Palu "Niskamäe naised" (2021)
 Ursula-Marie – Janne Teller/Johan Elm "Mitte midagi" (2020)
 Emilie – Oskar Luts/Elise Metsanurk "Laul õnnest" (2020)
 Edna – John Boynton Priestley/Jaanus Rohumaa "Inspektor tuleb" (2021)
 Laps/Naine TV-s/Winstoni õde – George Orwell/Robert Icke, Duncan Macmillian/Karl Laumets "1984" (2021)
 Mariliis – Mart Kadastik/Ain Mäeots "Head inimesed" (2020)
 Virginia – Bertolt Brecht /Karl Laumets "Galilei elu" (2021)

Mujal teatrites 
 17 erinevat tegelast – Erik Richard Salumäe, Roos Lisette Parmas "Cervantoorium" (Tartu Uus Teater, 2022)
 roll lavastuses – Reimo Sagor/trupp "VABA(n)DUS" (Tartu Uus Teater, 2023)
 Kristine – August Strindberg/Kaili Viidas "Preili Julie" (Karlova Teater, 2023)
 Väike prints – Antoine de Saint-Exupéry/Elmo Nüganen "Väike prints" (Diplomilavastus, Tallinna Linnateater, 2018)
 osalemine lavastuses – Renate Keerd/trupp "Valgete vete sina" (Diplomilavastus, Sakala 3, 2019)
 Irina Sergejevna – Anton Tšehhov/Elise Metsanurk "Liiga palju armastust" (Diplomilavastus, Kuressaare Linnateater, 2019)
 Jelena Nikolajevna – Maksim Gorki/Uku Uusberg "Päikese lapsed" (Diplomilavastus, Eesti Draamateater, 2019)
Laagriplika, nunn – Eduard Bornhöhe/Diana Leesalu "Vürst Gabriel" (Tallinna Linnateater, 2018)

Tunnustus 
 aasta vanemuislane 2023 
 Eesti filmi- ja teleauhinnad 2023 – parim naisnäitleja filmis Keterlyni rolli eest "Apteeker Melchiori" filmitrioloogias 
 Tartu noor kultuurikandja 2022
 2022 Vanemuise draamatrupi eripreemia aasta kõige hõivatumale draamanäitlejale, kes mängis 2021. aastal 67 etendust. 
 2019 Voldemar Panso nimeline auhind

Viited

Välislingid

 CV Vanemuise teatri kodulehel
Maarja Johanna Mägi Eesti Lavastuste Andmebaasis